Sverre

For idrettslaget se: Idrettslaget Sverre

Sverre er et nordisk mannsnavn, hovedsakelig brukt som fornavn, men også meget sjeldent som etternavn. Navnet har opprinnelse i det norrøne verbet að sverra som betyr «å være voldsom/vill». Det norrøne navnet Sverrir kan forbindes med ‘kriger’, og ble muligens også brukt som et tilnavn i betydningen  villstyring eller voldelig.

Navnedag (Norge) 
Sverre har navnedag 9. mars i Norge.

Utbredelse
Sverre er et vanlig navn i befolkningen i Norge. Varianten Sverrir er vanlig på Island.

Tabellen nedenfor gir en detaljert oversikt over populariteten til fornavnet Sverre og varianter av dette i noen av de landene hvor statistikk er tilgjengelig.

Sverrir er kjent på Island i middelalderen. I Norge er kong Sverre (ca. 1151–1202) første kjente navnebærer. Navnet er deretter ikke kjent før på 1800-tallet. I nyere tid var Sverre blant de mest populære navnene på guttebarn født i Norge i perioden ca. 1895–1935.

Bruk i norrøn tid 
Navnet er funnet på noen runesteiner fra vikingtiden, også i akkusativsformen ‘sværri’.

Runestein i Södermanland 
En runestein i Södermanland i Sverige (Sö 46) forteller om en mann ved navn Sverrir som døde i England.

Oversatt fra runer 
iskil : auk : knauþimanr : raistu : stain : þansi : at : bruþur : sin : suera : as : uarþ : tauþr * o * eklanti kuml * kiarþu : þatsi : [kitil slakʀ]

Norrønt 
Æskell ok Gnauðimandr(?) ræistu stæin þannsi at broður sinn Sværra(?), es varð dauðr a Ænglandi. Kumbl giærðu þatsi Kætill [ok] Stakkʀ.

Norsk 
«Áskell og Gnauðimaðr(?) reiste denne steinen til minne om sin bror Sværri(?), som døde i England. Ketill og Stakkr lagde dette monumentet.»

Kjente personer med fornavnet Sverre
Personene er listet opp kronologisk etter fødselsår:
  Sverre Sigurdsson, kong Sverre av Norge (ca. 1151–1202), konge av Norge 1177–1202
 Sverre Knudsen (1872–1954), norsk arkitekt
 Sverre Brandt (1880–1962), norsk dramatiker
 Sverre Lie (1888–1983), norsk fotballspiller
 Sverre Farstad (1920–1978), norsk skøyteløper
 Sverre Fehn (f 1924), norsk arkitekt
 Sverre Ingolf Haugli (1925–1986), norsk skøyteløper
 Sverre Jervell (f 1943), norsk diplomat
 Sverre Anker Ousdal (f 1944), norsk skuespiller
 Sverri Dahl (født 1954), norsk sanger og musiker
 Sverre Tom Radøy (født 1954), journalist i NRK
 Sverre Knudsen (født 1955), norsk forfatter og musiker
 Sverre Indris Joner (født 1963), norsk komponist og musiker
 Sverre Porsanger, (født 1963), norsk skuespiller
 Sverre Henmo (født 1968), norsk barne- og ungdomsbokforfatter
 Sverre Sætre (født 1972), norsk konditor
 Sverre Malling (født 1977), norsk tegner og maler
 Sverrir Gunnarsson (født 1981), islandsk fotballspiller
 Sverre Haugli (født 1982), norsk skøyteløper
 Sverrir Gardarsson (født 1984), islandsk fotballspiller
 Sverre Fagerberg Granseth (født 1987), norsk sykepleier og tubaist
 Sverre Lunde Pedersen (født 1992), norsk skøyteløper
 Sverre Magnus (født 2005), prins av Norge

Kjente personer med etternavnet Sverre
 Johan Sverre (1923–1990), norsk skuespiller
 Knut Sverre (1927–2005), norsk diplomat og ambassadør
 Christel Sverre (f. 1960), norsk bildekunstner

Referanser

Eksterne lenker
 Norske navn - Sverre
 Statistisk sentralbyrås navnestatistikk
 

Mannsnavn
Etternavn
Navn med norrøn opprinnelse